stanford-oval/wikipedia huggingface dataset:
גרופי
עלילה

זמר רוק בינלאומי בשם בילי בר מגיע להופעה בישראל, ומיכל (מילי אביטל) נערה מעיירת פיתוח המעריצה אותו נוסעת במיוחד לאילת במטרה לפגוש אותו, אך עקב האבטחה הגדולה המקיפה את בית המלון בו הוא נמצא לא מתאפשר לה ללכת לפגוש אותו. על יד המלון היא פוגשת במעריצים נוספים שלו, שגם הם לא מצליחים לפגוש אותו.
מיכל פוגשת במרינה שייט זקן, שדן איתה בשאלה הפילוסופית, האם בחיים חשוב יותר לראות או להיראות, והיא משתפת אותו שהיא חולמת להיות כוכבת.
בסופו של דבר, מיכל ומעריץ נוסף מצליחים להתל בצוות המלון, ולחדור דרך האבטחה. הם מובלים ללילה סוער של התבגרות. המעריץ פוגש בזמר, אך חווה השפלה ממנו ובורח מהמלון. הוא חוזר אל חבורת המעריצים, ומשכנע אותם כי הם אינם מכירים בכלל את הזמר, אלא רק את התדמית שיצרו לו משרדי הפרסום. ולבסוף חבורת המעריצים עוזבת את המקום למעט מיכל שעדיין מצויה במלון.
מיכל עוברת אונס כמעט מלא בידי מאבטחי הזמר, וכשהיא עוזבת את המלון אין איש שיכול לנחם אותה. חבורת המעריצים, כמו גם השייט, כבר לא שם.
ביקורת

מבקרת הקולנוע יעל ישראל כתבה שאף על פי שזהו סרט נעורים אנשים ממגוון גילאים יכולים להתחבר אליו.
כל אהבותי

| --- | --- |
כרזת הסרט
כרזת הסרט
 בימוי:  יוחנן (חורחה) ולר
 הופק בידי:  דורון ערן, יעוד לבנון, טל חרובי
 תסריט:  יוחנן (חורחה) ולר
 עריכה:  ערה לפיד
 שחקנים ראשיים:  אלון אבוטבול רי רוזנפלד דב נבון
 צילום:  גדי דנציג
 מדינה:  ישראל ישראל
 הקרנת בכורה:  1986
 משך הקרנה:  92 דקות
 שפת הסרט:  עברית, ספרדית
 סוגה:  סרט דרמה 
 תקציב:  200,000 דולר
 דף הסרט ב־IMDb
 
כל אהבותי הוא סרט קולנוע ישראלי מסוגת סרט נעורים וקומדיה רומנטית משנת 1986 בכתיבה ובימוי של יוחנן (חורחה) ולר, עם אלון אבוטבול, רי רוזנפלד ודב נבון בתפקידים הראשיים.
העלילה מתוארת בפלשבק והיא על גבר צעיר שחברתו עזבה אותו והוא נזכר באהובותיו השונות מאז שהיה ילד ומקליד את זכרונותיו במכונת כתיבה.
הסרט לא הצליח והורד מהאקרנים כעבור שבועיים.
פסקול הסרט משובץ בכמה ממיטב השירים הישראליים של המאה ה-20, בהם “אהבה ראשונה” של החלונות הגבוהים, "ואותך” של מתי כספי, "רוקד לקול הבנות" של אפרים שמיר, ו”היא לא תדע” של להקת גזוז.
תקציר העלילה

דניאל (אלון אבוטבול) הוא גבר צעיר בן 22. חברתו סיגל (רי רוזנפלד) עזבה אותו והוא מסתגר בדירתו ומקליד את קורות אהבותיו מאז שהיה ילד. הוא עלה מארגנטינה עם הוריו ואחותו ואביו מתעקש לדבר אתו בספרדית.
דניאל הילד (יניב בן עמי) הוא ביישן ומתקשה להתחיל עם בנות, בבית הספר מתאהב במרתה, ילדה נוצריה, שבשל היותה כך הוא לא יכול להיות חבר שלה, והם נפרדים, אף על פי שמעיד בכתביו שהיא הייתה חברת ילדות אותה אהב מאוד. בבית הספר התיכון מתחבר אליו חברו אורן (דב נבון) שמעודד אותו להתחיל עם בנות, ואף לוקח אותו לזונה, אך הניסיון הראשון לא צולח, ושניהם נמלטים משם.
דניאל מכיר את סיגל (רי רוזנפלד) ומתחיל לחזר אחריה. היא לא מוכנה בתחילה ליחסי מין, ומסכימה ללוות את דניאל לזונה (אורית אביב) כדי שיגיע אל סיפוקו. לאחר זמן קצר הם נפרדים ודניאל ממשיך להתפרע עם אורן לפני גיוסם.
הקשר בין השניים מתחדש שוב, ודניאל חוזר לסיגל, הקשר ביניהם נמשך כשנתיים עד שלפתע היא עוזבת אותו ודניאל מסתגר בחדרו, דניאל ממשיך בכל העת לכתוב במכונת הכתיבה את קורות אהבותיו, וכאשר עובר כמעט שבוע מאז נעלמה סיגל, ובמכתבה אף ציינה כי היא מאוהבת בבחור בשם סטיב, דניאל לוקח אקדח וחושב להתאבד, אך סיגל חוזרת בזמן והם מתחבקים וחוזרים להיות שוב יחד.
צוות השחקנים

| שם השחקן/ית | שם הדמות | הערות |
| --- | --- | --- |
| אלון אבוטבול | דניאל |  |
| רי רוזנפלד | סיגל (סיגי) |  |
| דב נבון | אורן |  |
| דורית עדי |  | זונה |
| אורית אביב |  | זונה |
| גילי בן אוזיליו | רותי |  |
| יניב בן עמי | דניאל הצעיר |  |
עמק (סרט)

| --- | --- |
כרזת הסרט
כרזת הסרט
 בימוי:  סופי ארטוס
 הופק בידי:  דוד מנדיל, משה אדרי, לאון אדרי, מיכל גריידי
 תסריט:  סופי ארטוס
 עריכה:  בועז ליאון
 שחקנים ראשיים:  נוה צור רועי ניק ג'וי ריגר מאור שוויצר
 מוזיקה:  אופיר לייבוביץ'
 צילום:  גיורא ביח
 מדינה:  ישראל ישראל
 חברה מפיצה:  יונייטד קינג
 הקרנת בכורה:  17 במרץ 2016
 משך הקרנה:  89 דקות
 שפת הסרט:  עברית
 סוגה:  סרט נעורים 
 דף הסרט ב־IMDb
 
עמק הוא סרט נעורים ישראלי שעלה לאקרנים בשנת 2016 בכתיבתה ובבימויה של סופי ארטוס, עם נוה צור, רועי ניק, ג'וי ריגר ומאור שוויצר בתפקידים הראשיים.
הסרט הוא אודות שלושה בני נוער ממגדל העמק שנאלצים להתמודד עם אלימות בבית הספר ובבית. הסרט צולם ב"תיכון אורט רוגוזין" במגדל העמק.
סופי ארטוס, שזה סרט הביכורים שלה, ביססה חלק מהדמויות על תלמידים שהכירה וגם על האלימות שחוותה בהיותה מורה.
נוה צור היה מועמד לפרס אופיר לשחקן הראשי הטוב ביותר וזכה בפרס כבוד בפסטיבל ימי הקולנוע הבינלאומי בקפריסין ובפרס השחקן בסרט עלילתי בפסטיבל הסרטים הבינלאומי חיפה.
הסרט זכה בפרס לסרט ביכורים עלילתי בפסטיבל הסרטים הבינלאומי חיפה.
סופי ארטוס הייתה מועמת לפרס הראשי בפסטיבל הלילות השחורים של טאלין.
תקציר העלילה

דוד (רועי ניק) גר עם אביו (דורון צברי) לאחר שהאם נפטרה. האב הוא קשוח, עובד לשעבר במשרד הביטחון ומתעניין במטווחים בכלי נשק. דוד הוא עדין ואינו מסוגל לירות במטווח. הוא שקט וקורא ספרים של מאיר שלו, דויד גרוסמן, א.ב יהושע ואחרים.
הוא מגיע בפעם ראשונה לכיתה בבי"ס התיכון אורט ונתקל בג'וש (נוה צור), נער שמנמן ובלתי מחונך שמתחצף כל הזמן למחנכת (רותם אבוהב). הם מתקוטטים אבל נעשים חברים כשדוד מוצא את כלבו האבוד של ג'וש, בובו.
בכיתה לומדת גם לינוי (ג'וי ריגר) שג'וש מחזר אחריה לשווא אך היא נוטה יותר לדוד. היא רוצה לפרוץ את מעגל העליבות בעיר ולהגיע לאודישן בטלוויזיה ודוד מעודד אותה ונוסע איתה לתל אביב אך היא לא עומדת בלחץ ובורחת משם.
ג'וש סובל מאלימות קשה מצד אחיו הגדול אבי (מאור שוויצר). האם (רונית יודקביץ) היא גרושה המבלה עם מחזרים ולא שמה לב לנעשה בבית בו נמצא גם הבן הקטן דני (יואב סעדיאן רוזנברג). אבי מסתובב כל היום עם חבריו יואב (שלומי אוחיון) ואיתי (דוד שאול). ביחד עם ג'וש הם מבצעים גניבות קטנות מחנויות.
כאשר אבי מקבל מכתב מצה"ל שלא יוכל להיות קרבי, הוא מתחיל להשתולל ולהכות את ג'וש ואת האמא. לאחר שג'וש מגלה לאבי שהוא ראה אותו מתנשק עם יואב, הוא משלח את כלב הפיטבול של איתי בבובו והכלב נהרג.
ג'וש גונב את הסכין של אבי ומתכונן להרוג אותו למרות התנגדותו של דוד. הוא פוצע אותו ועובר להסתתר בבית דוד.
אבי וחבריו באים בלילה לבית דוד לחסל את ג'וש. הם תופסים גם את לינוי אבל אז לוקח דוד אקדח והורג את הכלב ואת איתי ואבי.
צוות השחקנים

| שם השחקן/ית | שם הדמות | הערות |
| --- | --- | --- |
| נוה צור | ג'וש |  |
| רועי ניק | דוד |  |
| ג'וי ריגר | לינוי |  |
| מאור שוויצר | אבי |  |
| רותם אבוהב | מחנכת כיתה |  |
| דורון צברי | אבא של דוד |  |
| רונית יודקביץ | אמא של ג'וש |  |
| יואב סעדיאן רוזנברג | דני | אח קטן של ג'וש |
| דוד שאול | איתי | חבר של אבי |
| שלומי אוחיון | יואב | חבר של אבי |
ציפורים בניוטרל

| --- | --- |
כרזת הסרט
כרזת הסרט
 בימוי:  אייל שיראי, גלית אשכול
 הופק בידי:  אייל שיראי, גלית אשכול, ג'ון פרוזנסקי
 תסריט:  אייל שיראי, גלית אשכול
 עריכה:  דני יצחקי
 שחקנים ראשיים:  דנה מודן אייל שיראי
 מוזיקה:  אייל קצב
 צילום:  משה בן יעיש, גיורא ביח
 מדינה:  ישראל ישראל
 הקרנת בכורה:  1996
 משך הקרנה:  84 דקות
 שפת הסרט:  עברית
 תקציב:  500,000 ש"ח
 דף הסרט ב־IMDb
ציפורים בניוטרל הוא סרט קולנוע ישראלי משנת 1996 בכתיבה, הפקה ובימוי של אייל שיראי וגלית אשכול, עם אייל שיראי ודנה מודן בתפקידים הראשיים.
זה פרויקט שהחל כסרט גמר בקמרה אובסקורה וצולם בשכונת פלורנטין ובניו יורק. הוא מתאר את חיים של קבוצת צעירים בשנות ה-90 מה שמכונה דור האיקס.
לצעירים יש תוכניות להצליח ולפרוח מעלה כציפורים אבל הם למעשה "עובדים על ריק" ומכאן השם "ציפורים בניוטרל".
בפסקול הסרט יש שירים בביצוע כפיר בן ליש, סמיר שוקרי, זקני צפת ועוד. מהפסקול התפרסם השיר "אמרת שאין לך קשר" (מילים גלית אשכול, לחן מיכל ברושי) בביצועו של כפיר בן ליש שכיכב כמה שבועות בראש רשימת ההשמעות בגלי צה"ל והשיר "על מי את עובדת" שמושר בסוף הסרט על ידי סמיר שוקרי ושאר השחקנים.
תקציר העלילה

אריק (אייל שיראי) הוא זמר שוליים שמנסה לשווא לפרוץ ולהתפרסם. בינתיים הוא מופיע בלהקה קטנה בשכונת פלורנטין כשהוא נעזר בחברו הקרוב צחי (צחי בוצ'לין). חברתו (דנה ברגר) עוזבת אותו והוא מחליט לחפש את מזלו בניו יורק לשם הוא טס עם צחי.
דנה (דנה מודן) היא ציירת מתוסכלת. כשהיא מציירת ציור קיר בשכונת פלורנטין מאיימת עליה פקחית העירייה (אסי לוי) להסיר את הציור אחרת תיקנס.
דנה גרה בדירה עם מאור (מאור כהן) שמחפש את עצמו ומיידה ביצים באנשים בשכונה, וחברתו (קארין אופיר) שגם היא מחפשת את עצמה.
הבריון בשכונה הוא ניסו (דורון צברי). דנה מחליטה לנסות את מזלה בניו יורק ומבקשת תמיכה כספית מניסו אותה היא מקבלת רק לאחר שהיא מסכימה לשכב אתו.
גם דנה וגם אריק מקווים לפתור את בעיותיהם בניו יורק אבל המציאות טופחת על פניהם.
אריק מקים דוכן לא חוקי ומוכר בו "נרות ירושלים". דנה עובדת כ"מארחת" במועדון חשפנות. היא מתקיימת בקושי מהלוואות של חבר שלה דייוויד (טרוור לונג) שמכור לסמים ואלכוהול.
אריק נפגש עם דנה ועובר לגור בדירתה ביחד עם צחי. הוא עומד להתחיל להופיע במועדון אך דנה מסתבכת עם דייוויד שנוהג כלפיה באלימות. אריק וצחי גונבים את רכבו של דייוויד, מוכרים אותו ובכסף מסתלקים כולם בחזרה למקום ממנו ברחו, שכונת פלורנטין.
צוות השחקנים

| שם השחקן/ית | שם הדמות | הערות |
| --- | --- | --- |
| דנה מודן | דנה | ציירת |
| אייל שיראי | אריק | זמר |
| דנה ברגר | איה | חברה של אריק |
| קארין אופיר | חברה של מאור ושותפה לדירה של דנה |  |
| מאור כהן | מאור, שותף לדירה של דנה |  |
| דורון צברי | ניסו |  |
| אסי לוי |  | פקחית עירונית |
| צחי בוצ'לין | צחי | חבר של אריק |
| טרוור לונג | דייוויד | ידיד של דנה |
| סמיר שוקרי | בתפקיד עצמו | זמר |
שבתאי בנסיגה (סרט, 2009)

| --- | --- |

 בימוי:  ליאור שמריז
 הופק בידי:  ליאור שמריז אמרי קאהן
 תסריט:  ליאור שמריז אמרי קאהן
 שחקנים ראשיים:  קלואי גריפין טל מאירי ג'ושוע בוגל
 מדינה:  ישראל, גרמניה 
 הקרנת בכורה:  15 ביולי 2010 
 שפת הסרט:  אנגלית, גרמנית, צרפתית, עברית 
 סוגה:  סרט להט"בי, סרט דרמה 
 מקום התרחשות:  ברלין 
 דף הסרט ב־IMDb
 
שבתאי בנסיגה (באנגלית: Saturn Returns) הוא סרט משנת 2009 בבימויו של ליאור שמריז ובכיכובם של קלואי גריפין, טל מאירי וג'ושוע בוגל. הסרט נכתב והופק על ידי ליאור שמריז ואמרי קאהן.
תקציר העלילה

לוסי (קלואי גריפין), אזרחית אמריקאית המתגוררת בברלין בתקופה של אחרי דעיכת תת-תרבות הפאנק, חיה חיים של נהנתנות ומשוטטת ברחובות עם חברה הטוב, דרק (ג'ושוע בוגל). יחד הם מתייחסים לעיר כמו אל גן שעשועים, במה ומסיבה בלתי נגמרת. אל חייהם נכנסת גליה (טל מאירי), ישראלית צעירה שככל הנראה מחפשת אורח חיים טוב יותר ונקי יותר.
אודות הסרט

שם הסרט שאול מהתופעה האסטרולוגית המכונה "שבתאי בנסיגה" (אנ'), המתייחסת לזמן שלוקח לכוכב שבתאי לעבור מסלול אחד מסביב לשמש.
הסרט הוא מלודרמה המשקפת את מצבי הנפש של לוסי וושל גליה תוך כדי מחווה לסרטים מחתרתיים.
שחקנים ודמויות

| שם השחקן/ית | שם הדמות |
| --- | --- |
קלואי גריפין: לוסי
טל מאירי: גליה
ג'ושוע בוגל: דרק
היינץ אמיגולץ: אדגר שמידט
ג'וליאן בנט: ג'רמי
מרטין דקרט: לינדה
נמוש: 
סוזן זקסה: 
אמרי קאהן: 
ליאור שמרי:
הפקה

על פי יוצרי הסרט, הסרט צולם בישראל, במשך יומיים במהלך חודש דצמבר 2007, ובברלין, במשך 12 יום במהלך חודש פברואר 2008. בסרט השתתפו הן שחקנים מקצועיים והן שחקנים לא-מקצועיים, ותקציבו עמד על כ-2,000 אירו. הסרט צולם ונערך על ידי במאי הסרט ליאור שמריז, שפרט אליו נכח רק עוד איש צוות אחד נוסף על סט הצילומים, בדרך כלל הייתה זו אמרי קאהן, שכתבה את התסריט יחד עם שמריז. כל השטחים הציבוריים (לרבות רחובות, מוזיאונים, חנויות, ברים) צולמו "כמות שהם", ללא התערבות וללא תוספות. עלילת הסרט מתרחשת בשכונת קרויצברג שבברלין, שם חיים קלואי גריפין (לוסי), ג'ושוע בוגל (דרק) ורוב אנשי הצוות. חלקים מהסרט היו מתוסרטים, בעוד אחרים היו מאולתרים, בהתאם לאופיה של כל סצנה. בריאיון לתקשורת הספרדית אמר שמריז: "אני מחשיב את עצמי אנטי-אוטר. אני חושב שזה חשוב שהשחקנים והצוות יתרמו את רעיונותיהם לסרט".
הסרט הוקרן לראשונה בפסטיבל הסרטים של טורינו ולאחר מכן הוא היה מועמד לפרס מקס אופולס הגרמני וזכה בפרס הסרט הטוב ביותר בפסטיבל הסרטים "Achtung Berlin" בברלין ("פרס ברלין החדש").
יוצרי הסרט כתבו על סרטם: "אחת המטרות של הסרט הייתה ליצור שפה קולנועית מווסתת המותאמת למצבי הנפש של הדמויות. ההפקה התאימה את עצמה לכל חלק בסרט, לפעמים מחקה גישות תיעודיות ולעיתים קביעת מסגרת בה אולתר הדיאלוג בתסריט במסגרת צילומים שתוכננו מראש.
בתחילת 2010 פרסם במאי הסרט שלושה סרטים ניסיוניים המתייחסים לסרט שבתאי בנסיגה, בפרויקט שכונה "Saturn Returns Three Satellite Films".‏ הראשון מבין השלושה, "Return Return", הוקרן בהקרנת בכורה בפסטיבל הסרטים הבינלאומי בברלין.
הערות שוליים

1 2  "Saturn Returns (2009): Official Website".
↑  "´Me considero un antiautor´ - La Provincia".
↑  "Saturn Returns at the 2009 Torino Film".
↑  "Saturn Returns at the Max Ophüls Preis website". אורכב מ-המקור ב-2012-03-03. נבדק ב-2020-07-17.
↑  "Achtung Berlin Film Festival- Prizes 2010, Official Website" (PDF). אורכב מ-המקור (PDF) ב-2011-07-18. נבדק ב-2020-07-17.
↑  "Production Company Website".
↑  "Return Return at the 60th Berlin Film Festival".
סוף המשחק (סרט)

| --- | --- |
כרזת הסרט
כרזת הסרט
 בימוי:  יוני דרמון
 הופק בידי:  אייל שיראי, דוד מנדיל, מיכאל תפוח
 תסריט:  טל פארן
 עריכה:  זוהר סלע
 שחקנים ראשיים:  משה איבגי סער בדישי
 מוזיקה:  נקמת הטרקטור
 צילום:  גיורא ביח
 מדינה:  ישראל ישראל
 הקרנת בכורה:  1997
 משך הקרנה:  88 דקות
 שפת הסרט:  עברית
 סוגה:  סרט פשע 
 דף הסרט ב־IMDb
 
סוף המשחק הוא סרט פשע ישראלי משנת 1997 בבימויו של יוני דרמון, עם משה אבגי וסער בדישי בתפקידים הראשיים.
העלילה היא על ארבעה נערים מדימונה שמגיעים לבלות בתל אביב ומסתבכים עם המשטרה ברציחות, עד לסוף הטראגי.
להקת נקמת הטרקטור הייתה מועמדת לפרס אופיר למוזיקה המקורית הטובה ביותר.
תקציר העלילה

ארבעה נערים מדימונה מגיעים לתל אביב כדי לבלות בעיר הגדולה. בראשם עופר המכונה "קינג" (סער בדישי), וכן איציק (אורון אבדן), בנג'י (חיים אלמקיס) ויואב (גילי נגר).
הם מתחילים את הבילוי במועדון מכונות משחקים, גורמים שם לאי סדר ומסולקים על ידי בעל המקום (דורון צברי).
לאחר מכן הם עוברים למועדון לילה שם הם רוקדים, מעשנים סמים ושותים משקאות אלכוהוליים. "קינג" מתחיל לרקוד עם נערה "זרוקה" בשם אור (אילור הרפז) שהחבר שלה (דני שטג) התעמר בה מקודם.
בנג'י מתחיל עם נערת הלווי סינדי (ליאת אקטע) ומתחיל לריב עם החבר של אור שמכה אותו קשות. בנג'י מתאושש ודוקר אותו למוות. מתחוללת מהומה והארבעה בורחים מהמקום.
אביעד (משה אבגי) הוא קצין משטרה ותיק שעומד להשתחרר באותו יום. הוא מבקש מהשוטר מוריס (יגאל עדיקא) להסיע אותו למסיבת שחרור עם חברתו מאשה (יבגניה דודינה). הם מקבלים הודעה על הדקירה, ממהרים למועדון ונתקלים בארבעת הנערים מדימונה. איציק נתפס והשלושה בורחים לאחר שבנג'י חובט באביעד ולוקח ממנו את אקדחו.
מצטרפת אליהם אור שבאה מבית הרוס והם עולים על רכבת צפונה שם נמצא בוזגלו, חבר של "קינג" שיעזור להם. אור מזהה ברכבת את בנג'י כרוצח של חברה, עוצרת את הרכבת ובורחת. השלושה רצים אחריה ובנג'י יורה לעברה אך קינג מתעמת אתו ובנג'י נופל על הפסים בדיוק כשרכבת עוברת...
אמא של "קינג" (ריטה שוקרון) מגיעה למשטרה ומבקשת שלא יגעו. שניהם סובלים מאב/בעל אלים שגרם לה לאובדן עין.
נהג טנדר משא בשם חזי (ערן בוהם) מסכים לקחת אותם צפונה בתנאי שאור תשב אתו. הם מגיעים לחוף אכזיב וליד אנדרטת פסל-ים של יחיאל שמי חזי עוצר ומנסה לאנוס את אור. לקול צעקותיה מגיע "קינג" שישב מאחור ובמאבק עם חזי הוא יורה בו למוות. "קינג" ואור רצים צפונה לעבר הקרוואן של בוזגלו, וכאשר הם רואים שהוא נטוש הם ממשיכים לנקרות ראש הנקרה ומתעלסים שם. אביעד דולק אחריהם. הוא מורה להם להסגיר את עצמם כי הם מוקפים מכל עבר. כשהוא מתקרב אל השניים הם יורים בו. בסוף הסרט כאשר הם מוקפים בכוחות משטרה רבים, ומסוק משטרתי שעוקב אחריהם וקורא להם להסגיר את עצמם, אור ו"קינג" קופצים אל מותם מהצוק שהם אוחזים יד ביד.
צוות השחקנים

| שם השחקן/ית | שם הדמות | הערות |
| --- | --- | --- |
| משה אבגי | אביעד | קצין משטרה |
| סער בדישי | עופר, "קינג" | נער מדימונה |
| חיים אלמקיס | בנג'י | נער מדימונה |
| אורון אבידן | איציק | נער מדימונה |
| גילי נגר | יואב | נער מדימונה |
| אייל גפן | שלומי | מפקד של אביעד |
| אילור הרפז | אור | מבלה במועדון |
| דני שטג |  | חבר של אור |
| יבגניה דודינה | מאשה | חברה של אביעד |
| ליאת אקטע | סינדי | נערת ליווי |
| יגאל עדיקא | מוריס | שוטר |
| ערן בוהם | חזי | נהג |
| ריטה שוקרון | אמא של עופר "קינג" |  |
| דורון צברי |  | בעל מועדון משחקים |
| שיש קולר |  | קונדוקטור ברכבת |
סיירים (סרט)

| --- | --- |

כרזת הסרט
 בימוי:  מיכה שגריר
 הופק בידי:  אלי גיל
 תסריט:  אברהם הפנר, אורנה ספקטור (דיאלוגים)   פזמונים - ירון לונדון
 עריכה:  טובה בירן
 שחקנים ראשיים:  זאב רווח אילי גורליצקי ליאור ייני אלי כהן ז'אק כהן יוסי אוחנה
 מוזיקה:  נפתלי אלטר יצחק גרציאני אבנר קנר
 צילום:  יכין הירש
 מדינה:  ישראל 
 חברת הפקה:  אולפני הרצליה 
 הקרנת בכורה:  1967
 משך הקרנה:  87 דק' 
 שפת הסרט:  עברית 
 סוגה:  סרט  מלחמה
 תקציב:  300,000 ל"י
 הכנסות:  82,000 צופים
 דף הסרט ב־IMDb
 
סיירים הוא סרט מלחמה ישראלי משנת 1967 בבימויו של מיכה שגריר לפי תסריט של אברהם הפנר וצילום של יכין הירש. התסריט מבוסס חלקית על מקרה אמיתי משנת 1954 של חוליית סיירים שחדרה לחברון לתפוס מחבל מבוקש.
הסרט הקדים את זמנו ולא זכה להצלחה בתקופה שלאחר מלחמת ששת הימים.
תקציר העלילה

ארבעה סיירים בראשם הקצין אלי (זאב רווח) - צבי (אילי גורליצקי), נוסי (אלי כהן) ויַהַל (ליאור ייני), מקבלים משימה לחדור מעבר לגבול, לתפוס את מפעיל המסתננים סובחי (יוסי אוחנה) ולהביאו חי לישראל.
הם עוברים את הגבול בלילה, מצליחים לחדור לביתו של סובחי ולהפתיע אותו. יהל נשאר בחוץ לשמור, נתקל בערבי אך אינו מסוגל לירות בו והערבי בורח כדי להזעיק עזרה.
הסיירים קושרים את ידיו של סובחי וממהרים לעזוב את המקום.
הם עוברים דרך המדבר לנקודת המפגש עם כוח חילוץ אך מותקפים על ידי כוח ירדני שפותח עליהם באש. מתפתח קרב (צולם במצד זוהר) שכולל זריקת רימונים ולבסוף הם מחסלים את כוח התוקפים אך נאלצים לסטות מהדרך המתוכננת.
הם עייפים מאוד ונאלצים לנוח. הם נרדמים וסובחי מנצל זאת, גונב עוזי ומנסה לברוח. יהל מתעמת איתו אך סובחי יורה והורג אותו. שאר הסיירים רודפים אחרי סובחי והוא נאלץ להיכנע. הם קושרים אותו אך לא הורגים אותו. צבי משאיר אותם במקום וממהר להזעיק עזרה והסרט מסתיים בצעידתו המהירה של צבי לצלילי "בלדת הסיירים".
על הסרט

הסרט צולם בשחור-לבן בירושלים (תחנת הרכבת ההיסטורית של ירושלים ואבו תור) ובאתרי מדבר כמו נחל זוהר ומצד זוהר. הצילומים החלו ב-1966 אך הוא הופץ ב-1967, לאחר מלחמת ששת הימים.
מיכה שגריר בחר לתפקיד המסתנן המבוקש, סובחי, את יוסי אוחנה, בעל דיסקוטק בירושלים שאינו שחקן אבל יש לו חזות פנים מתאימה לתפקיד והוא אינו מוציא מילה מפיו כל הסרט.
בסרט משתתף גם אסי דיין בתפקיד קטן של ג'ורי, לוחם סיירת שלא משתתף בפעולה.
את המוזיקה חיבר סשה ארגוב ובפסקול הסרט יש שני שירים למילותיו של ירון לונדון:
"עמיחי" ששרים ארבעת הסיירים והפך ללהיט.
"בלדת סיירים" ששר יהורם גאון.
שחקנים

| דמות | שחקן/ית |
| --- | --- |
אלי: זאב רווח
צבי: אילי גורליצקי
יהל: ליאור ייני
נוסי: אלי כהן
סובחי: יוסי אוחנה
: ז'אק כהן
ג'ורי: אסי דיין
נורית (סרט)

| --- | --- |

כרזת הסרט
 בימוי:  ג'ורג' עובדיה
 הופק בידי:  ג'ורג' עובדיה ויורם בן עמי
 תסריט:  ג'ורג' עובדיה
 שחקנים ראשיים:  יונה אליאן   ששי קשת   ז'אק כהן   אריה אליאס   יעקב בן-סירא   עזרא דגן
 צילום:  יחיאל נאמן
 מדינה:  ישראל 
 הקרנת בכורה:  8 באוגוסט 1972
 שפת הסרט:  עברית 
 סוגה:  מלודרמה מוזיקלית
 הכנסות:  700 אלף צופים
 דף הסרט ב־IMDb
 
נורית הוא סרט מלודרמה מוזיקלי שיצא לאקרנים באוגוסט 1972 בבימויו והפקתו של ג'ורג' עובדיה, שגם כתב את התסריט.
לסרט יצא סרט המשך "נורית 2" (1983).
הרקע לסרט

בסרט מככבים יונה אליאן, ששי קשת, ז'אק כהן, עזרא דגן, אריה אליאס, יעקב בן-סירא ואברהם רונאי. את הפזמונים כתב דודו ברק והלחינו אותם בועז שרעבי ושייקה פייקוב. את העיבודים חיבר אלברט פיאמנטה. את תפקידי השירה של יונה אליאן ביצעה הזמרת נירה גל. כחצי מיליון צפו בו בהקרנות בישראל והוא נחשב לאחד הסרטים הרווחיים באותה תקופה.
בזכות הופעתם המשותפת של יונה אליאן וששי קשת בסרט "נורית", הם התחתנו במציאות, בדומה לעלילת הסרט.
הרקע לסרט > עלילה

הסרט סובב סביב שושנה (יונה אליאן), בת למנהל משחטת בקר עשיר מטבריה (ז'אק כהן) המתאהבת במשה (ששי קשת), נהג משאית תל אביבי עני המתגורר עם אמו (טובה פרדו). כאשר אביה של שושנה נוסע לנסיעת עסקים בת חודש לארגנטינה משכנעת אמה החורגת של שושנה לנסוע לתל אביב למשה תוך שהיא מבטיחה לה שתשכנע את אביה לבטל את השידוך איתו רצה ששושנה תתחתן. משה ושושנה מחליטים להתחתן ולהעמיד את אביה של שושנה בפני עובדה. משה מקבל ממנהלו (אברהם רונאי) קידום בעבודה שמבטיח לזוג עתיד ורוד מבחינה כלכלית. שושנה נכנסת להיריון ממשה. לאחר מכן נוסע משה לשליחות הראשונה במסגרת תפקידו החדש בעבודה ונקלע לתאונה בה משאיתו מתדרדרת מצוק. בחדשות מודיעים כי נוסעי המשאית נהרגו ואמו של משה מגרשת את שושנה מביתה. רגע לאחר ששושנה יוצאת מהבניין מגיע מברק ממשה שאומר שהוא בריא ושלם. אמו של משה מחפשת את שושנה מחוץ לבית, ללא הצלחה, תוך הבנה כי עדיף למשה בלעדיה.
שושנה חוזרת לטבריה ביום חזרתו של אביה והוא מחייב אותה לעשות הפלה. שושנה מחליטה להתאבד בכנרת, כפי שעשתה אמה, בידיעה שאביה מנשל אותה מהרכוש וכי אהובה אינו בין החיים. אביה של שושנה, אמה החורגת ואחיה של אמה החורגת רצים אחריה, וגם משה מגיע לטבריה לחפש את שושנה. כולם מגיעים למקום בו מונחים חפציה של שושנה על צוק מעל הכנרת. כולם משוכנעים ששושנה התאבדה, אך בפועל היא התחרטה וברחה לתל אביב. שושנה יולדת את בתה, נורית. היא מחפשת עבודה ולאחר שהתדפקה בלא יודעין על ביתו של משה, משם גורשה בטענה שיש לה תינוק ואי אפשר להעסיק אותה, מכונית מתנגשת בה. היא מאבדת את ראייתה. נהגי המכונית הם שלושה זמרי דרכים טובי לב (אריה אליאס, יעקב בן-סירא ועזרא דגן) שמאמצים את שושנה אליהם.
עוברות השנים, משה בעידודה של אילנה מי שאמו מעוניינת שתתחתן איתו (רחל פורמן) הופך לזמר מצליח. נורית (טובה קצב) גדלה ופוגשת את משה במקרה כאשר הוא כבר מפורסם. הוא מחלץ אותה מחבורת ילדים שהכו אותה לאחר שניסתה למנוע מהם לקשקש על כרזת ההופעה של משה. משה קונה לה שמלה חדשה ונפגש איתה מספר פעמים לאחר מכן. נורית מספרת למשה על אמה ועל הכסף הרב הנדרש לניתוח לתיקון ראייתה של אמה. משה נוסע להופיע בלונדון, ובמקדמה שהוא מקבל על הופעה זו הוא מממן את הניתוח של שושנה. שושנה חוזרת לראות ובאותו יום משה מתחתן עם אילנה. משלא נתנו להם להיכנס לחתונה, מחליטים נורית, שושנה ושלושת הדודים לנגן מחוץ לאולם. רגע לפני החתונה, כשהוא בחופה, שומע משה את שושנה שרה את השיר שלהם ובורח מהחתונה. משה מגלה ששושנה חיה ושושנה מגלה שמשה לא נהרג. החבורה המאוחדת נוסעת בשמחה ברחובות תל אביב.
דמויות ושחקנים

שושנה (יונה אליאן)
משה פרידמן/מיקי רונן (ששי קשת)
ניסים (ז'אק כהן): אביה של שושנה.
רבקה (עדי קפלן) (אשתו השנייה של ניסים ואמה החורגת של שושנה.
נתן (פנחס קורן)
חנוכה (אריה אליאס)
שמיל (יעקב בן-סירא)
רינגו (עזרא דגן)
חנה פרידמן (טובה פרדו): אמו של משה.
המנהל של משה (אברהם רונאי)
נורית (טובה קצב)
אילנה (רחל פורמן): חברה של חנה.
הערות שוליים

↑  "100 הסרטים הישראליים הנצפים בכל הזמנים ", ביקורת על הסרט באתר "עין הדג", 25 בספטמבר 20161
עכביש ברשת

| --- | --- |

כרזת הסרט בעברית
 בימוי:  ערן ריקליס 
 הופק בידי:  Sabine Brian 
 תסריט:  עמנואל נקש 
 שחקנים ראשיים:  בן קינגסלי Filip Peeters מכרם ח'ורי איציק כהן איתי טיראן מוניקה בלוצ'י בפסקה זו 2 רשומות נוספות שטרם תורגמו 
 מוזיקה:  יונתן ריקליס
 צילום:  Richard Van Oosterhout 
 מדינה:  ישראל ישראל בלגיה בלגיה  הממלכה המאוחדת הממלכה המאוחדת
 חברת הפקה:  ערן ריקליס הפקות Ciné Cri De Coeur Film Constellation Topia Communications יונייטד קינג
 שיטת הפצה:  וידאו על פי דרישה 
 הקרנת בכורה:  2019 
 משך הקרנה:  113 דק' 
 סוגה:  סרט ריגול 
 דף הסרט ב־IMDb
 
עכביש ברשת הוא סרט מותחן וריגול ישראלי-בלגי משנת 2019 בבימויו של ערן ריקליס, בהפקת סבין בריאן, ז'קלין דה גויג', ליאון אדי ומייקל שרפשטיין על פי תסריט שנכתב על ידי גדעון מרון ועמנואל נקש. בכיכובם של בן קינגסלי, מוניקה בלוצ'י, איציק כהן ואיתי טיראן. הסרט מתמקד בסוכן מוסד צעיר שנשלח למשימה לעקוב אחר סוכן מבוגר, שהתנהגותו מטילה חשד בפני הממונים עליהם. הסרט הוא הפקה משותפת בינלאומית של ישראל, בלגיה ובריטניה שיצאה לאקרנים ב-30 באוגוסט 2019 בארצות הברית וב-16 בינואר 2020 בישראל.
שחקנים ודמויות

בן קינגסלי - אברהם אדרת
מוניקה בלוצ'י - אנג'לה קרוני
איתי טיראן - דניאל
איציק כהן - שמואל
פיליפ פיטרס - יאנס מרטנס
הילדה ואן מיגם - אן-מארי
מכרם ח'ורי
ביקורת והערכה

עם שחרורו הסרט זכה לביקורות גרועות עד מעורבות של מבקרים וצופים, שמתחו ביקורת על התסריט, המשחק, הבימוי והעריכה של הסרט תוך שהם משבחים את הופעתו של קינגסלי ואת קטעי הפעולה. הסרט זכה ל-75% רייטינג באתר עגבניות רקובות. הסרט היה מועמד לפרס אופיר למוזיקה המקורית הטובה ביותר.
הערות שוליים

↑  קדימון הסרט ביוטיוב
↑  Scheck, Frank (29 באוגוסט 2019). "'Spider in the Web': Film Review". The Hollywood Reporter. נבדק ב-31 בינואר 2020. {{cite web}}:  (עזרה)
1 2  אינה טוקר, בן קינגסלי ומוניקה בלוצ'י יככבו בסרט של ערן ריקליס, באתר ynet, 29 בינואר 2018
↑  "Spider in the Web". Rotten Tomatoes. נבדק ב-31 בינואר 2020. {{cite web}}:  (עזרה)
↑  אינה טוקר, פרסי אופיר: "אסיה" מוביל במספר המועמדויות, באתר ynet, 22 בספטמבר 2020
בלומפילד (סרט)

| --- | --- |
כרזת הסרט
כרזת הסרט
 מבוסס על:  רומן של יוסף גרוס
 בימוי:  ריצ'רד האריס
 הופק בידי:  ג'ון היימן, מוריס פוסטר, וולף מנקוביץ
 תסריט:  וולף מנקוביץ, יוסף גרוס
 עריכה:  קווין קונור
 שחקנים ראשיים:  ריצ'רד האריס רומי שניידר קים ברפילד
 מוזיקה:  פול צ'יהרה
 צילום:  אוטו הלר
 מדינה:  בריטניה בריטניה ישראל ישראל
 חברה מפיצה:  Embassy Pictures
 הקרנת בכורה:  יוני 1971
 משך הקרנה:  97 דקות
 שפת הסרט:  אנגלית
 סוגה:  סרט דרמה, סרט כדורגל 
 מקום התרחשות:  ישראל 
 תקציב:  800,000 ליש"ט
 דף הסרט ב־IMDb
 
בלומפילד (בבריטניה  Bloomfield, בארצות הברית The Hero) הוא סרט קולנוע ישראלי - בריטי משנת 1971 בבימויו של ריצ'רד האריס המשחק גם בתפקיד הראשי לצידם של רומי שניידר והנער הבריטי קים ברפילד (אנ').
אורי זוהר התחיל לביים את הסרט אבל התגלעו חילוקי דעות בינו לבין האריס והמפיקים והוא עזב את ההפקה כעבור שבוע.
הסרט צולם בתל אביב (חוף תל אביב, נמל תל אביב, יפו העתיקה, אצטדיון בלומפילד, מועדון אריאנה) ובערד, צילומי הפנים נעשו בלונדון.
ריצ'רד האריס היה מועמד לפרס דב הזהב בפסטיבל הקולנוע בברלין.
הסרט היה מועמד לפרס גלובוס הזהב לסרט הזר הטוב ביותר.
העלילה היא על שחקן כדורגל בסוף הקריירה שלו ועל ילד שמעריץ אותו כגיבור.